39. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 58 της 30 Νοεμ. 1991 /21 Φεβρ. 1992 (ΦΕΚ Α΄25) Θέση σε κυκλοφορία μεταλλικού κέρματος των εκατό δραχμών και καθορισμός των κυρίων γνωρισμάτων του. Έχοντας υπόψη: 1.Την Διάταξη της παρ. 2 του δευτέρου άρθρου του Ν.Δ. 488/74 «Περί κυρώσεως της μεταξύ του Ελληνικού Δημοσίου και της Τραπέζης της Ελλάδος υπογραφείσης την 21η Ιουν. 1973 Συμβάσεως δι’ ης ρυθμίζονται τα της κοπής μεταλλικών κερμάτων του Δημοσίου και άλλων τινών διατάξεων (ΦΕΚ 203 Τεύχος Α). 2.Την αριθ.567/1991 γνωμοδότηση του Συμβουλίου της Επικρατείας ύστερα από πρόταση του Υπουργού των Οικονομικών, αποφασίζουμε: Σελ. 18,16(β) Τεύχος 1239 – Σελ. 2 Άρθρ.1.-Τίθενται σε κυκλοφορία μεταλλικά κέρματα των εκατό δρχ. με την παρακάτω σύνθεση κράματος και τα ειδικά τεχνικά χαρακτηριστικά  αυτού. 1.Σύνθεση Κράματος Χαλκός : 92%. Αλουμίνιο: 6%. Νικέλιο: 2% 2.Βάρος: 10 γραμμάτια. 3.Διάμετρος: 29,5 χιλιοστά του μέτρου. 4.Στεφάνη: Συνδυασμός συμμετρικών διαστημάτων οδοντωτής και λείας μορφής. 5.Παρατηρήσεις: α.Στην όψη Αξίας απεικονίζεται μακεδονικό διακοσμητικό σύμβολο που παριστάνει «αστέρι» 16 ακτίνων σε κυκλική μορφή, πάνω απ’ αυτό σε κυκλική διάταξη οι λέξεις «ΕΛΛΗΝΙΚΗ ΔΗΜΟΚΡΑΤΙΑ» και κάτω ο αριθμός «100» και η λέξη «ΔΡΑΧΜΕΣ». Στο δεξιό κάτω μέρος του αστεριού αναγράφεται η λέξη «ΒΕΡΓΙΝΑ» ενώ στο αριστερό το έτος έκδοσης «1990» και επάνω από το έτος απεικονίζεται διακριτικά Ανθέμιο, το σήμα του Ελληνικού Νομισματοκοπείου. Περιφερειακά και στο εσωτερικό μέρος της στεφάνης εμφανίζονται επαναλαμβανόμενα διακοσμητικά στοιχεία. β.Στην άλλη όψη απεικονίζεται η κεφαλή του Μεγάλου Αλεξάνδρου ως Άμμωνα (από αργυρό τετράδραχμο του Βασιλέως της Θράκης Λυσιμάχου 323-281 Π.Χ.) πάνω απ’ αυτή και σε κυκλική διάταξη οι Λέξεις «ΜΕΓΑΣ ΑΛΕΞΑΝΔΡΟΣ» ενώ κάτω απ’ αυτή σε κυκλική διάταξη οι λέξεις «ΒΑΣΙΛΕΥΣ ΜΑΚΕΔΟΝΩΝ». Περιφερειακά και στο εσωτερικό μέρος της στεφάνης εμφανίζονται επαναλαμβανόμενα διακοσμητικά στοιχεία. Άρθρ.2.-Οι ποσότητες του νέου κέρματος όταν παραδοθούν από το Ελληνικό Δημόσιο στην Τράπεζα της Ελλάδος τίθενται στην κυκλοφορία από αυτή ανάλογα με τις ανάγκες των συναλλαγών το δε προϊόν από τη διάθεσή τους μεταφέρεται σε πίστωση του σχετικού λογ/σμού που τηρείται σ’ αυτή σύμφωνα με τις οδηγίες του Υπουργού των Οικονομικών. 26.Α.γ.36 Κέρματα 